Inazawa

Ang  ay isang lungsod na matatagpuan sa Prepektura ng Aichi, Hapon. , may tinatayang populasyon na 135,580 katao ang lungsod sa 54,999 mga kabahayan, at may kapal ng populasyon na 1,709 mga tao sa bawat kilometro kuwadrado. Ang kabuoang lawak ng lungsod ay .

Kasaysayan
Ang Inazawa ay ang kinaroroonan ng panlalawigang kabisera at panlalawigang templo ng lalawigan ng Owari noong panahong Nara. Nagmumula rin sa panahong ito ang Owari Onkunitama Jinja, isang mahalagang dambanang Shinto na matatagpuan sa mga hangganan ng kasalukuyang lungsod. Noong panahong Edo, ang mga nayon ng Inaba at Ozawa ay bumuo sa hintuan sa Minoji, isang kaidō na nag-uugnay ng Miya-juku (Atsuta sa Tōkaidō) sa Tarui-juku (Lalawigan ng Mino) sa Nakasendō. Noong unang bahagi ng panahong Meiji, itinatag ang bayan ng Inazawa kasabay ng pagtatatag ng makabagong sistema ng mga munisipalidad. Lumawak ang kinasasakupan ng bayan noong 1907 at 1955 sa pamamagitan ng pagdurugtong ng kalapit na mga nayon, at noong 1 Nobyembre 1958, itinaas ito sa katayuang panlungsod.

Noong 1 Abril 2005, sinanib sa Inazawa ang mga bayan ng Heiwa at Sobue (kapuwa mula sa Distrito ng Nakashima).

Heograpiya
Matatagpuan ang Inazawa sa mga kapatagan ng kanlurang dako ng Prepektura ng Aichi, at kahangga ang Prepektura ng Gifu sa kanluran. Malapit ito sa Nagoya. Kapuwang dumadaloy sa lungsod ang Ilog Kiso at ang Ilog Gojō.

Kalapit na mga munisipalidad
Prepektura ng Aichi
Ichinomiya
Aisai
Kiyosu
Ama
Prepektura ng Gifu
Hashima
Kaizu

Demograpiya
Ayon sa datos ng senso sa Hapon, hindi gaanong nagbabago nang malakihan ang populasyon ng Inazawa sa nakalipas na 30 mga taon.

Mga kapatid na lungsod
 - Olympia, Gresya, mula noong 22 Agosto 1987
 – Chifeng, Monggolyang Interyor, Tsina, mula noong 16 Mayo 1989

Talasanggunian

Mga kawing panlabas

 

Mga lungsod sa Prepektura ng Aichi